სულავესი

სულავესი (ინდო. Sulawesi) — ფართობიშ მეჯინათ მასუმა კოკი ინდონეზიას. სულავესი მიშმურს ზონდიშ კოკეფიშ აკოდგინალუაშა, ეშახე ბორნეოშ დოა მოლუკიშ კოკეფს შქას. 2005 წანაშ მუნაჩემეფთ, სულავესის ოხორანს 16 მილიონი ადამიერი, ედომუშამი ქიანაშ მახორობაშ 7,25%. კოკიშ ადმინისტრაციული ცენტრი რე ნოღა მაკასარი. კოკის არძაშე ფართას გოფაჩილი რელიგია რე ისლამი. სულავესიშ ფართობი - 174 600 კმ², თიშ მოსოფელიშ კოკეფს შქას მავითაართა აბანი უკებუ. კოკი ირთუ ამშვი პროვინციათ. ბჟადალი სულავესი არძაშე ახალი პროვინცია რე, ნამუქჷთ აკიქიმინჷ 2004 წანას. ათაქ არძაშე დიდი დოხორელი პუნქტი რე ობჟათეშე მადვალუ ნოღა მაკასარი დო უკიდაშ ოორუეშე მადვალუ ნოღა მანადო.